text: Landsstýriskvinnan biður um 43,7 milliónir krónur afturat til H-bygningin
text: #000001
text: H-bygningurin skal hava 43,7 milliónir afturat, fyri at bygningurin kann gerast liðugur (Mynd: MT Højgaard)
text: #000003
text: Millum málini, sum skulu viðgerast í tinginum í dag, er uppskot til løgtingslóg um at byggja H-bygningin á Landssjúkrahúsinum lidnan.
text: #000005
text: Landsstýriskvinnan í Heilsumálum, Margit Stórá, biður um 43,7 milliónir krónur afturat, so H-bygningurin kann gerast liðugur. Hesin peningur skal á fíggjarlógina fyri 2024, og tí ynskir hon, at verklagslóg verður gjørt fyri hetta.
text: #000006
text: Landsstýriskvinnan vísir í uppskotinum á, at innanfyri verandi verklagslóg, so ber ikki til at halda arbeiðið í H-bygninginum í gongd eftir 31. oktober í ár.
text: #000007
text: Viðmerkingar til uppskotiðÍ viðmerkingunum til uppskotið stendur at lesa, at arbeiðið við at byggja H-bygningin er nú komið so langt, at hann mestsum sær út til at vera liðugur. Arbeitt verður við at yvirtaka og royndarkoyra ymsar tekniskar skipanir og annað.
text: #000008
text: Arbeiðið at samanbinda H-bygningin og B-bygningin er eisini í gongd. Harumframt er arbeiðið í gongd við at innrætta víðkaða partin av kjallaranum til goymslu, reingerð og parkering.
text: #000009
text: H-bygningurin er komin væl áleiðis, og við gjøgnumgongd er komið fram á nøkur bygningsarbeiði, ið eru komin afturat. Harumframt hevur arbeiðið drigið út, og tað hevur fleiri byggiplássútreiðslur o.a. við sær.
text: #000010
text: Við hesum grundarlagi verður nýggj verklagslóg gjørd, fyri at fáa materiella heimild at halda áfram á byggiplássinum og til bygningsarbeiðir.
text: #000011
text: MálslýsingMeirútreiðslurnar standast av hægri útreiðslum til bygningsarbeiðir, byggiplássrakstur og longda byggitíð, umframt isolatiónsstovur.
text: #000012
text: Sambært nýggjari kostnaðarmetingin, so skulu brúkast 14,2 milliónir krónur til bygningsarbeiði, 13,2 milliónir krónur til innbúgv, tól og útgerð, fýra milliónir til streym, reingerð og annan rakstur í byggitíðini, 6,3 milliónir krónur til byggiplássrakstur og seks milliónir krónur til isolatiónsstovur.
text: #000013
text: Tilsamans vanta 43,7 mió. kr. í til verkætlanina við H-bygninginum.
text: #000014
text: Uppskotið um nýggja verklagslóg um H-bygningin kom í tingið fyri 12 døgum síðan.
text: #000015
text: Tað er Landssjúkrahúsið og Landsverk, sum í felag hava gjørt eina yvirskipaða lýsing av tí, sum mett verður skal gerast afturat, har talan er um bygningsarbeiðir, sum skulu til fyri at fáa H-bygningin kláran til sjúkrahúsvirksemið.
text: #000016